google/wiki40b huggingface dataset:
Telefonkatalog

I Norge

Allerede i 1880, et halvt år etter at telefonanlegget ble opprettet, ble den første fortegnelse over abonnenter i Christiania utgitt som en side i Morgenbladet, den inneholdt 169 oppføringer. To år etter kom den første katalogen i bokform, utgitt av International Bell Telephone Co. som drev telefonnettet i Christiania.
Den første rikstelefonkatalogen for Norge ble utgitt i 1896. Allerede i 1912 var den på over tusen sider og måtte deles i flere deler. Fra rundt 1995 ble næringsforetak oppført separat i katalogen på rosa sider. Gule Sider var en separat katalog med bransjesortering av bedrifter distriktsvis. I 2012 var det slutt på telefonkatalogen i papirform. I 2017 kom den siste papirutgaven av Ditt Distrikt, en mer lokal versjon av den tidligere utgitte telefonkatalogen.

Bedriftskatalogen

Telenor utga i 1988 en separat landsdekkende telefonkatalog. Den het Bedriftskatalogen frem til 2000 da den skiftet navn til Bizkit.  Utstrakt bruk av telefaks i næringslivet og separat oppføring av telefaksnummer i egen kolonne var spesielt for denne katalogen som også var delt i et alfabetisk register med foretaksnavn og et bransjeregister. I 2006 skiftet den navn til Proff og er i dag Norges fremste portal for informasjon om næringslivet. Siste papirutgave kom i 2008, og er i dag på kun på nett. www.proff.no

Dataregistre

Utviklingen innen data- og teleteknikk har muliggjort effektiv bruk av dataregistre. Internetteknologien gjør effektiv bruk av dataregistre mulig, og oppkobling til foretaksregistre og telefonregistre skjer i dag ved bruk av datamaskin. Bransjeoppføringene i slike registre er generelle og gir lite presis informasjon ved søk etter bestemte bedriftstyper og produkter.
Alp-Tigin (Ghazna)

Alp-Tigin (pers. الپتگین Alp-Tigīn, tyrkisk for ‘modig fyrste’) eller Alp-Tegin ble den første tyrkiske emiren av Ghazna i 962 eller 963 og la med det grunnlaget for det senere ghaznavidedynastiet. Han styrte byen formelt som en del av samanideriket i nord.
Alp-Tigin var en militærslave som først tilhørte samanideemiren Ahmad b. Ismail og tjente i dennes livgarde. Siden ble han frigitt av Nasr b. Ahmad. I livgarden ble han forfremmet til kommandør for livvakten (arab. ḥājib al-ḥujjāb) og hadde den faktiske makten under den unge herskeren Abd al-Malik 1. For å fjerne ham fra hovedstaden ble Alp-Tigin i 961 gitt posten som guvernør av Khorasan. Senere ble han fjernet fra denne stillingen av Manṣūr b. Nūḥ, hvis tronfølge Alp-Tigin hadde opponert imot. Alp-Tigin dro seg tilbake til Balkh, nord i dagens Afghanistan. I 962 beseiret han en hær som samanideherskeren hadde sendt mot ham. Han krysset da Hindukush-fjellene i sør og marsjerte mot Ghazna, som lå strategisk mellom Kabul og Kandahar, avsatte det lokale Lawik-dynastiet der, og etablerte et eget herredømme med Ghazna som hovedstad. Kildene har motstridende opplysninger om når han døde.
Pentapolis

Pentapolis, fra det greske ordet πέντε (pente), «fem», og πόλις (polis), «by(-stat)», er en geografisk og/eller institusjonell gruppering av fem byer. Byer i antikken ville antagelig danne slike grupper av politiske, kommersielle og militære årsaker, noe som skjedde senere med Cinque Ports (fem havner), som henviste til fem havnebyer i Kent og Sussex i England.
Vulkansk øybue

En vulkanbue er en rekke vulkanske øyer eller fjell dannet av platetektonikk der en tektonisk havplate forsvinner under en annen jordskorpeplate og danner magma. Det er to typer vulkanbuer. Havbuer (ofte kalt øybuer, en type øygruppe) og kontinentalbuer. For havbuer forsvinner en havplate under en annen havplate. Enkelte steder kan en finne begge typer vulkanbuer langs samme subduksjonssone om en plate forsvinner under en plate som begge er dekket av land og hav. 
To klassiske eksempler på havbuer er Marianene vest i Stillehavet og De små Antiller vest i Atlanterhavet. Kaskadevulkanene vest i Nord-Amerika og Andesfjellene langs vestsiden av Sør-Amerika er eksempel på kontinentale vulkanbuer. Det beste eksempelet på vulkanbuer som strekker seg både til havs og over land er vulkanbuen som utgjør Aleutene og De aleutiske fjellene på Alaskahalvøya og Kuril-Kamtsjatka-buen som består av Kuriløyene og den sørlige Kamtsjatkahalvøya.

Petrologi

I subduksjonssoner fører tapet av flyktige bestanddeler i platen som blir presset nedover til delvis smelting i mantelen og dette skaper kalkalkalisk magma med lav tetthet som stiger og trenger seg opp i litosfæren til platen over. 
På siden av en øybue der platen blir presset under den andre får en en dyp og smal dyphavsgrop, som er grenseflate mellom de to platene. Denne gropen blir dannet ved at den subduserende platen drar med seg ytterkanten av den overliggende platen nedover. Det oppstår ofte jordskjelv langs disse subduksjonssonene med seismisk hyposenter dypt under øybuene. Disse skjelvene definerer Wadati-Benioff-soner.
Janez Janša

Bakgrunn

Janša kom fra katolsk arbeiderklasse i Grosuplje. Tilnavnet Janez fikk han i barndomsårene. Faren var med i det slovenske heimevernet og stammet fra Dobrova nær Ljubljana og som hadde unngått kommunistiske straffetiltak på grunn av sin unge alder
Janez Janša gok eksamen fra universitetet i Ljubljana emed en grad i forsvarsstudier i 1982, og ble praktikant ved forsvarssekretariatet i delrepublikken Slovenia. I yngre alder var han et karrierehungrig medlem av kommunistpartiet.

Politisk karriere

Janša var på 1980-tallet medlem av den kommunistiske ungdomsorganisasjonen ZSMS, men offentliggjorde flere regimekritiske artikler i organisasjonens tidsskrift Mladina. Dette førte til den såkalte «Ljubljana-prosessen» mot Janša, offiseren Borštner og journalistene Tasic og Zavrl.
I 1989 deltok Janša i grunnleggelsen av det første virkelige opposisjonspartiet i Slovenia, Den slovenske demokratiske union, og ble valgt til dette partiets nestleder. Etter valgforbundet DEMOS' valgseier ved det første frie valget i 1990, ble Janša utnevnt til forsvarsminister. Etter at koalisjonsregjeringen sprakk i 1992 fortsatte Janša i denne ministerposten, og sluttet seg samme år til Jože Pučniks sosialdemokrater. I 1994 måtte han gå av som forsvarsminister på grunn av «Depala vas-affæren».
Han ble i 1993 valgt til partiformann for sosialdemokratene, som i 2003 skiftet navn til Det slovenske demokratiske parti. Partiet har etterhvert fått en mer liberal-konservativ profil, og regnes som markedsvennlig og provestlig.
Janšas parti oppnådde 3. oktober 2004 ca. 30 prosent av stemmene ved valget, og ble med det største parti i Slovenias parlament.
Jansa ble 5. juni 2013 dømt til fengel i to år etter at en domstol i Ljubljana hadde funnet ham skyldig i korrupsjon.
Mario Kart Wii

Mario Kart channel

I Mario Kart channel kan du spille med opptil 12 andre over nettet i to moduser: VS-mode og Battle-mode. Man kan se andre sine high-scores, og slå deres Ghost Data. Med Nintendo WFC kan man bytte Friend Codes slik at man kan spille lokalt med hvem man vil. Når man har byttet Friend Codes kan man også se sine venners High-Score.
Mimeoma

Utseende

Middelsstore, gjerne gul- eller brunaktige skarabider. Oversiden er kraftig punktert og noe matt. Slekten ligner mye på artene i slekten Cyclocephala men skiller seg fra disse på at clypeus ("overleppen") er tilspisset foran, ikke avrundet eller innbuktet. Antennene er 10-leddete med en kort klubbe, hannen har forlengede for-føtter og to tenner på yttersiden av forleggen.

Levevis

Nesten ingenting er kjent om biologien til disse billene, som lever i relativt lavtliggende områder (under 1500m).

Utbredelse

En av artene lever i Den dominikanske republikk (og muligens på Cuba), de øvrige fire er utbredt fra Mexico i nord til det sørlige Brasil og Bolivia i sør.
Randabergfjellet

Randabergfjellet er en høyde i Randaberg kommune på  Nord-Jærens nordspiss ved innseiingen til Stavanger og Boknafjorden.

Historie

Det er Randabergfjellet som har gitt navn til kommunen. Navnet stammer fra gården Randabergsgården. I folkevandringstiden var det en bygdeborg i området og beliggenheten har vært strategisk viktig inntil nyere tid. Høydens viktighet fremgår også ved at adelsmannen Jon Torbergsson bygde gård og at en kirke, Randabergkirken, ble bygd i området, antakeligvis av Jon. Forsvaret har hatt aktivitet og installasjoner ved Randabergfjellet siden 1930-tallet, da man begynte å bygge et kystbatteri, en utbygging tyskerne fortsatte under krigen. Anlegget ble hovedkvarter for alle bunkerne langs Jærkysten. Etter et omfattende samarbeid mellom ulike aktører, med Randaberg kommune og Skifte Eiendom i spissen, kan publikum fra mars 2006 endelig benytte den tidligere forsvarseiendommen. 53 dekar friområde på Randabergfjellet ble overtatt av Randaberg kommune. De resterende delene av eiendommen beholdes av Statsbygg, Statens kartverk og Forsvaret selv.
Forest City (Iowa)

Forest City er administrativt hovedsete i Winnebago County i Iowa i USA. Ved folketellingen i 2010 hadde Forest City 4 151 innbyggere. 
Bywn ligger ved Winnebago-elven, som via Cedar River og Iowa River tilhører Mississippis avrenningsområde.
En del av byen strekker seg i sør inn i Hancock County.

Historie

Forest City ble inndelt i 1856. Den ble inkorporert som by 14. juni 1878.
Gashimov Memorial 2015

Gashimov Memorial er en sjakkturnering som arrangeres i Samkir, Şəmkir i Aserbajdsjan fra 16. til 26. april 2015. Tidligere har hovedturneringen hatt seks deltagere som møtte hverandre to ganger hver. I 2015 er det ti deltagere og man møtes kun én gang.
Aeterni Patris

Aeterni Patris er en encyklika promulgert av pave Leo XIII den 4. august 1879.
I encykliken anbefaler paven Thomas av Aquinos filosofi som grunnlag for studiet i filosofi og teologi i den katolske kirke. Undervisning i filosofi og teologi ved katolske læreanstalter skulle bedrives i pakt med Thomas' tanker og prinsipper. Encyklikaen talte om «falsk» filosofi som var et opphav til både private og sosiale onder, og fremhevet en «sunn» filosofi og beredte veien for troen ved å fremheve et system som var forenlig med fornuften og tillot troen å bli bedre rotfestet i dybden og la seg bedre forsvare. Encyklikaen gav sterke impulser til nyskolastikken og fremfor alt nythomismen.
Den tyske jesuittpateren Joseph Kleutgen, som underviste i Roma, var særlig viktig for utformingen av encyklikaen.
Ej blot til børn

Ej blot til børn er et musikkalbum med Birgitte Grimstad, utgitt i 1973. Sangtekstene som Grimstad fremfører på albumet er opprinnelig enten barnevers (dansk: "børnerim") eller "gruk" skrevet av Piet Hein.
Jordskjelvet i Iran desember 2010

Flere jordskjelv rammet Iran i 2010.
Den 20. desember 2010 klokken 22:11 lokal tid (18:41 UTC) rammet et jordskjelv styrke 6.5 nær Hosseinabad , Kermān-provinsen i det sørøstlige Iran , ca 100 km fra Bam. Jordskjelvet drepte syv mennesker og skadet over 100. Telefontjenester ble brutt i det berørte området. I Bam ble jordskjelvet følt med MM IV uten å forårsake skade. Det er vanskelig å få tilgang til landsbyene i det berørte fjellområdet.
Union Scene

Om Union Scene

Siden 2005 har Union Scene arrangert konserter og konferanser i lokalene etter den gamle papirfabrikken på Grønland i Drammen.
Konserter har blitt arrangert på totalt 5 ulike scener med varierende størrelse. Hovedscenen har kapasitet på opp til 1 350 personer med galleriet, mens klubscenen har plass til 250 personer. På sommertid arrangeres konserter i bakgården med blant annet festivalen «Vaffelføzz».

Historie

Drammen kommune startet prosjektet "Union Scene" i 2004, og de første lokalene var klare til åpning for publikum i februar 2005.
Buskerud fylkeskommune har klassifisert Union Scene som et regionalt kulturbygg med regionale funksjoner innenfor musikk, teater, kunst og flerkulturelt arbeid.
Union Scene ble i 2009 innlemmet i det nyopprettede selskapet Drammen Scener, som er et kommunalt selskap eid av Drammen kommune.
Ingrid Igesund Frøland

Ingrid Igesund Frøland (født 1930) er en norsk salmedikter fra Valderøy. Hun er representert i Norsk salmebok 2013 med to salmer hun har oversatt fra svensk.
Orchestra of the Eighteenth Century

Orchestra of the Eighteenth Century (nederlandsk: Orkest van de Achttiende Eeuw) er et nederlandsk orkester som har spesialisert seg på historisk oppføringspraksis.
Orkesteret ble grunnlagt i 1981 av blokkfløytisten Frans Brüggen og fiolinisten Lucy van Dael.
Orkesteret består av rundt 60 musikere av ulik nasjonalitet, alle spesialister på historiske instrumenter. I størrelse og inndeling avspeiler orkesteret forbilder som var vanlige i Wien, London og Paris i århundreskiftet mellom 1700- og 1800.
Spesialiseringsområder er verk av Joseph Haydn, Wolfgang Amadeus Mozart, Ludwig van Beethoven, Johann Sebastian Bach, Jean-Philippe Rameau og deres samtidige, men framfører også verk av f.eks. Frédéric Chopin og Felix Mendelssohn Bartholdy.
Saiko Takahashi

Landslaget

Saiko Takahashi spilte 2 landskamper for Japans kvinnelandslag.
Flaggbruk

Flagging ved statlige virksomheter

I Norge er det gitt en forskrift om flagging på statlige bygninger.
§ 4 i forskriften bestemmer på hvilke dager (flaggdager) det skal flagges med statsflagget ved statlige virksomheter.
§ 6 i forskriften har regler om heising og haling av flagget: Flagget heises i månedene mars til og med oktober kl. 08.00, i månedene november til og med februar kl. 09.00. Flagget hales ved solnedgang, dog ikke senere enn kl. 2100 hvis solen går ned etter denne tid. I fylkene Nordland, Troms og Finnmark heises flagget i månedene november til og med februar kl. 10.00 og hales kl. 15.00.
Almeidella

Utseende

Middelsstore (vingespenn ca. 60 millimeter) påfuglspinnere med ovale forvinger som er ensfarget rødbrune eller brungrå. Bakvingen er litt lysere enn forvingen, også ensfarget.

Levevis

Som vanlig hos påfuglspinnere kan larvene finnes på mange forskjellige busker og trær. De spinner ikke noen kokong, men graver seg ned i jorden for å forvandle seg til en puppe i et utgravd kammer. De voksne sommerfuglene tar ikke næring til seg.

Utbredelse

Slekten er utbredt i Sør-Amerika.
Europacupen på 10 000 meter

Europacupen på 10 000 meter (European 10000m Cup) er en årlig friidrettskonkurranse på 10 000 meter for europeiske utøvere. Konkurransen ble første gang arrangert i 1997, og arrangeres av Det europeiske friidrettsforbundet. 
Konkurransen ble igangsatt da 10 000 meter ble fjernet fra Europacupen i friidrett. I starten het den European 10000 Metres Challenge.
Amtrak

Prioritet over godstog

En stadig kilde til forsinkelser på Amtraks tog har vært at de ulike private jernbaneselskapene som eier sporene har gitt sine egne (og andres) godstog høyere prioritet enn Amtraks passasjertog. I en lov vedtatt i 2008, skulle Amtrak og Federal Railroad Administration (FRA) utarbeide bransjestandarder som skulle gi passasjertogene prioritet over godstogene på privateide linjer. Godstogene er en større inntektskilde enn Amtraks passasjertog, og de privateide jernbaneselskapene protesterte og hevdet at Amtrak burde betraktes som en privat aktør som ikke kunne regulere den frie konkurransen i markedet. En føderal domstol ga de private jernbaneselskapene medhold, men 9. mars 2015 ble denne kjennelsen satt til side av USAs høyesterett med begrunnelsen at Amtrak var å betrakte som et regjerings-organ med føderal styringsrett.
Neiqiu

Neiqiu (kinesisk: 内丘县; pinyin: Nèiqiū Xiàn) er et fylke i provinsen Hebei i Folkerepublikken Kina. Det ligger under byprefekturet Xingtai.
Fylket hadde 254 769 innbyggere i 1999.

Kulturminner

Xing-keramikkovnen (Xing yao yizhi, 邢窑遗址) fra Tangdynastiet og Bian Que (Qin Yueren)-tempelet (Bian Que miao, 扁鹊庙) er oppført på Folkerepublikken Kinas liste over kulturminner.
Estcoy

Estcoy var et estisk kompani som midlertidig overtok kompani B i Norbatt i perioden desember 1996 til mai 1997. Årsaken var personellmangel i den norske FN-styrken i Libanon.

Bakgrunn

Norge hadde fra starten i 1994 deltatt i det såkalte Baltbat-prosjektet (Baltic Peacekeeping Battalion). Dette var et samarbeid mellom flere vestlige land og de tre baltiske stater om etableringen av en fellesbaltisk fredsbevarende bataljon. Norge hadde hatt et særlig ansvar for opplæringen av det estiske kompaniet, Estcoy, og for sanitetsfunksjonen generelt. Høsten 1996 trente Estcoy i Norge.

Baltbat

I tillegg hadde støttelandene, sammen med de baltiske land, besluttet å oppgradere Baltbat til en infanteribataljon med fredsopprettende kapasitet. Denne oppgraderingen skulle inngå som en del av virksomheten i 1998. Dette innebar at bataljonen måtte tilføres ytterligere opplæring, trening og materiell. Norge ville i denne fasen, sammen med Danmark, blant annet bidra med opplæring knyttet til bombekaster-enheten i bataljonen. Norge hadde også besluttet å gi ti bombekastere, samt annet relevant utstyr til denne enheten. Norge hadde tidligere bidratt med et betydelig antall nærpanservernvåpen, M72, i forbindelse med etableringen av Baltbat som fredsbevarende bataljon. Siden 1995 hadde Norge bidratt med totalt 44,2 millioner kr. til Baltbat, inklusive verdien av materielldonasjoner.
Speedo

Historie

Speedo ble grunnlagt i 1914 av Alexander MacRae. I 1928 ble det offisielle navnet Speedo, etter at selskapet hadde utviklet en av sine første racerdrakter. Dette gjorde selskapet til en av verdens første utviklere av spesifikke drakter til svømming.
Under annen verdenskrig ble nesten hele produksjonen endret til krigsformål, for eksempel myggnett. Etter krigen gjenopptok Speedo den normale produksjonen, og i 1951 og ble Speedo et børsnotert selskap. I 1955 inntroduserte Speedo kunststoffet nylon som et stoff til deres produksjon av konkurransesvømmedrakter.
Mortain

Historie

Mortain var i løpet av middelalderen et viktig fylke (comté), reservert for det regjerende huset av Normandie, se Liste over grever av Mortain. Rundt 1047 ble det bostedet for Robert, sannsynligvis en illegitim sønn av Rikard I av Normandie. Han ble etterfulgt av William Warlenc («Avtakende») som sannsynligvis var hans sønn. I eller omtrent 1049 tok hertug Vilhelm den fra William Warlenc og ga den videre til sin halvbror Robert, som fra da av ble kjent som «greve av Mortain». Dennes store eiendommer i England etter erobringen i 1066 ga navnet til «lille avgifter av Mortain» som skyldte mindre føydal tjenester enn andre. Robert ble etterfulgt som greve av sin sønn William, greve av Mortain, som senere gjorde opprør mot hertug Vilhelms sønn og sin fetter, Henrik I av England. William stilte seg på Robert Curthoses side i kampen mot den engelske kongen, men tapte i slaget ved Tinchebray i 1106 og mistet dermed alle sine titler og eiendommer.
Noen år senere ga Henrik I tittelen og byen til sin nevø Stefan av Blois, som selv ble konge da Henrik døde i 1135. Da Stefan døde i 1154 ble hans overlevende sønn William av Blois den neste greve av Mortain, men da William døde barnløs i 1159 gikk tittelen igjen tilbake til tronen og Henrik II av England. Da Rikard I av England ble kronet i 1189 ga han tittelen og byen til sin bror Johan som fra da av ble kjent som greve av Mortain inntil han seg selv overtok den engelske trone i 1199. Med hans tap av Normandie gikk også grevskapet Mortain tapt, men etter gjenerobringen av provinsen av Huset Lancaster ble Edmund Beaufort, et barnebarn av John av Gaunt, gitt tittelen greve av Mortain og tiltalt som så inntil 1441 da den daværende greven ble gjort til jarl av Dorset.
I august 1944 ble Mortain stedet for et viktig slag mellom tyske og amerikanske styrker under den andre verdenskrig. I løpet av en periode på seks netter kjempet den 30. amerikanske infanteridivisjonen tappert (med en radio med døende batterier) mot et tysk motangrep (Operasjon Lüttich) for å bevare gjennombruddet etablert i Operasjon Cobra.

Severdigheter

Sognekirken St Evroult er et praktfullt på overgangsstilen fra tidlig på 1200-tallet. Rett ved byen ligger klosteret Abbaye Blanche som ble grunnlagt som et benediktinerkloster i 1105 og kort tid etter knyttet til Cîteaux. Kirken er et godt eksempel på en klosterkirke fra cistercienserordenen, og deler av 1100-tallets kloster er fortsatt bevart. Ruinene av en festning som en gang var hjemmet til den grusomme Guillaume de Mortain og stedet for «Goeblins åpning», en hule og en undergrunnstunnel.
Dicronocephalus uenoi

Utseende

En middelsstor (20-30 millimeter), lysbrunt bestøvet gullbasse. Denne arten er nesten helt kledt med brun bestøvning, grunnfargen er knapt synlig. På hodet har hannene to lange, nokså rette horn. Pronotum er ovalt (avrundede bakhjørner). Beina, særlig forbeina, er lange. Beina er brunrøde.

Levevis

Larvene utvikler seg i jorda. Hunnen samler friske blader, som hun ruller sammen, legger et egg på og begraver. Hannenes forlengede forbein og horn tyder på at de kjemper om hunnene.

Utbredelse

Arten er utbredt på Taiwan.
Selvbergingsjordbruk

Selvbergingsjordbruk er et jordbruk der man ikke er avhengig av å importere varer fra andre steder. Det er utbredt i land som f. eks. Kenya.
I Norge utgis bladet «Sjølberger’n» som omhandler temaet selvbergingsjordbruk. Forfatteren Stein Jarving har også skrevet flere bøker om selvbergingsjordbruk.
Samiske geografiske navn (Karasjok)

Samiske geografiske navn i Karasjok (knr 2021) angir stedsnavn i Karasjok kommune som har en alternativ samisk form. Da stedsnavn kan referere til geografiske områder av noe utstrekning så kan de dekke flere kommuner.
De samiske stedsnavnene kan angis på forskjellig vis der det er etablert former på flere samiske språk. Dette skjer i grenseområder mellom språkene. Det er ni forskjellige former av samisk; sørsamisk, umesamisk, pitesamisk, lulesamisk, nordsamisk, skoltesamisk, enaresamisk, kildinsamisk og tersamisk. Det er også to utdødde former, kemisamisk og akkalasamisk. Bare nordsamisk er tatt med i denne oversikten for Karasjok kommune.
Vatten (sang)

Vatten ("Vann") er en svensk sang fra 1981 av Robert Broberg. Sangen handler om Stockholm og teksten inneholder plasser i Stockholms län, blant annet "Café Opera", "Karlberg", "Stockholms skärgård", "Djurgårdsfärjan", "Haga slott" og "Lidingöbro".
Broberg sang sangen på Svensktoppen i mai 1981.
Cars Jeans Stadion

Åpning

Åpningsseremonien for stadionet fant sted 28. juli 2007. Det opprinnelige navnet var ADO Den Haag Stadion, men dette ble i juni 2010 byttet ut med Kyocera Stadion etter en navnerettighetsavtale mellom ADO Den Haag og det multinasjonale selskapet Kyocera.
Da stadionet ble åpnet av klubben, hevdet ordføreren i Haag, Wim Deetman, at dette er det mest sikre stadionet i hele Europa. Stadionet har et kameraovervåkningssystem som tar flere bilder av hver tilskuer. I tillegg er det utstyrt med det såkalte Happy Crowd Control System, som tar bilder av folk på vei inn til stadionet.
Taijiro Kurita

Karriere

Taijiro Kurita startet sin profesjonelle karriere i Kashima Antlers i 1993. Han har også spilt for Kyoto Purple Sanga, Consadole Sapporo, Shimizu S-Pulse, Yokohama FC, Mito HollyHock og FC Ryukyu.
No More Tears (Enough Is Enough)

Opptredener

Summer og Streisand fikk aldri sunget sangen live sammen, men Summer sang det ofte på konsertene sine med andre artister, blant annet Tina Arena og søstera Mary Gaines Bernard. Streisand sang en liten del av den på turneen Back to Brooklyn. Hun snakket om det nylige dødsfallet til Summer, og at hun kunne ønske hun kunne synge den sammen med henne.

Listeplasseringer

Låten lå på 3.-plass i tre uker på VG-lista i 1979 og 1980. Den lå på førsteplass i Sverigetopplistan (Sverige) og Billboard Hot 100 (USA).
Kortbane-VM i svømming 1997

Kortbane-VM i svømming 1997 ble arrangert i Göteborg 17. til 20. april 1997.
Seiling under Sommer-OL 2012 – Seilbrett menn

Noter

Poengene er satt sammen av resultatene i hvert av de ti løpene (1 poeng for førsteplass, 2 poeng for andreplass etc.). Hvis en båt ikke fullfører eller blir diskvalifisert vil seileren få 39 poeng, da det er 38 båter i denne klassen. Den med minst poeng vinner klassen.
Lycosa macedonica

Utseende

Kroppen er todelt i en bakkropp (abdomen) og et hode-bryst parti (prosoma eller cephalothorax). Foran på hodet er det åtte øyne, hvorav de to midterste er langt større enn de andre.
Flere av artene i slekten Lycosa er ganske lik hverandre og er variable i farge, selv om enkelte kan ha artstypiske flekker (mønster). For sikker artsbestemmelse kreves ofte nærmere undersøkelse av de kjønnsmodne edderkoppens genitalier, hos hunner epigynet og hos hanner pedipalpenes siste ledd.